Ljetne likovne radionice za djecu i odrasle
2025-07-04 17:30 - 2025-08-29 21:00 (Europe/Paris) | Virovitica
Voditelji radionica su dugogodišnji članovi likovnog kluba Nikola Trick s iskustvom u likovnom radu s djecom i odraslima. Polaznici likovnih radionica će kroz proces stvaranja usvajati razne tehnike rada i koncentracije. Jačat će samopouzdanje u likovnom izražavanju, samostalnost i samokontrolu, a ujedno će razvijati kreativnost i maštu te upoznati nove prijatelje.
Radionice se održavaju svakog petka tijekom kolovoza i srpnja.
Termini održavanja radionica za djecu: 17:30 do 19:00 sati.
Termini održavanja radionica za odrasle: 19:30 do 21:00 sati.
Ciljevi likovnih radionica su poticanje kreativnost, razvijanje sposobnosti i vještina u likovnom izražavanju, odnosno u vizualnoj komunikaciji, te kvalitetno provođenje slobodnog vremena.
U našim umjetničkim prostorima, uz prikazivanje filmova, slušanje glazbe i uporabu ostalih tehničkih pomagala, stvoreni su primjereni uvjeti za rad likovnih radionica.
Svaki polaznik likovne radionice posjedovat će osobnu radnu mapu u kojoj će odlagati svoje radove.
Tehnike koje planiramo obuhvatiti ljetnim ciklusom radionica su:
– Tempere
– Masne pastele
– Suhe pastele
– Grafitna olovka
– Kolaž
– Glina
– Akvarel
– Akrilne boje na papiru i platnu
– Drvene bojice
– Kombinirane tehnike
– Tuš
– Ugljen
– Flomasteri

Rokovo: Izložba na otvorenom LIK-a Nikola Trick
2025-08-14 17:00 - 2025-08-17 23:00 | Virovitica
Kao i svakog Rokova, likovni klub „Nikola Trick“ Virovitica priprema pravi mali art party za sve uzraste. Očekuju vas izložbe na otvorenom, slikarsko druženje s građanima, slikarske radionice za sve uzraste i popularni face painting za djecu. Bit će organizirana i likovna kolonija.
Likovni klub je i ove godine smješten na ulaz u Gradski park Virovitica, neposredno uz Portal most. U četvrtak, 14. kolovoza, aktivnosti će se odvijati od 17 do 23 sata, dok su preostala tri dana aktivni od 10 do 23 sata.

Aktivnosti za mlade u knjižnici
2025-08-15 18:00 - 2025-08-16 18:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Knjiga u 60 sekundi – Reels & TikTok izazov iz knjižnice – radionica za mlade od 14 do 20 godina. Snimanje zanimljivih i zabavnih kratkih videa (Reels/TikTok) s ciljem predstavljanja omiljenih knjiga, književnika ili nekog prostora u knjižnici.
Knjižnični survivor pustolovna je igra za djecu od 9 do 14 godina. Survivor se sastoji od nekoliko izazova. Timovi djece preživljavaju izazove znanja, spretnosti, logike i suradnje. Svaki zadatak donosi bodove, ekipa s najviše bodova na kraju postaje “Pleme knjige” pobjednici knjižničnog Survivora!

Likovna radionica „Boje grada”
2025-08-16 16:00 - 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
U sklopu likovne radionice pod nazivom „Boje grada” djeca i svi zainteresirani imat će priliku pogledom istražiti okruženje gradskog parka gdje će se i održati ovaj kreativni susret. Polaznici će slikati po promatranju, koristeći slikarske tehnike akvarela i akrila, koje će potom maštovito povezati s finim crtežom detalja okolne arhitekture izvedenih tankim flomasterima. Kroz igru boja, linija i oblika, sudionici će stvarati vlastite umjetničke interpretacije gradskih motiva, istovremeno razvijajući osjećaj za kompoziciju i izražavanje kroz likovne medije. Radionica nudi spoj učenja, kreativnosti i slobodnog stvaranja u inspirativnom okruženju parka, potičući polaznike da grad dožive na drugačiji i umjetnički način. Radionica će se provesti u suradnji s Gradskom knjižnicom i čitaonicom Virovitica i Likovnim klubom „Nikola Trick” Virovitica.

S planinarima za Rokovo
2025-08-17 18:00 - 21:00 | Milanovac, Virovitica, Croatia (Local Name: Hrvatska)
Pozivaju se planinari i rekreativci na šetnju obroncima Bilogore, Milanovačkim vinogorjem. Početna točka ove kružne staze je od parkirališta područne škole Milanovac, pored crkve usponom do kapelice, starim Jasenaškim putem do predjela Kaza, kroz šumu, vinogorje i vidikovce prema Virovitici te natrag spust do područne škole Milanovac. Na stazu ponijeti naglavnu ili ručnu svjetiljku, udobnu obuću, ruksak, hrana i piće (voda najmanje 1 l), odjeću prilagoditi vremenskim uvjetima.

Ljeto u knjižnici 2025. godine
2025-08-18 10:00 - 2025-08-22 12:00 | Orahovica, Trg pl. Mihalovića 1, Orahovica, Virovitičko-podravska županija, 33515, Croatia (Local Name: Hrvatska)
Gradska knjižnica Orahovica organizira radionice za djecu pod nazivom „Ljeto u knjižnici 2025. godine“.
Od 18. do 22. kolovoza, od ponedjeljka do petka, očekujemo djecu od 10 do predvidivo 12 sati.
I ovoga ljeta ćemo čitati, slikati, učiti, družiti se i igrati, a sve to u prostoru Knjižnice.
Pozivamo svu djecu da nam se pridruže!
Radionice su sufinancirane sredstvima Ministarstva kulture i medija Republike Hrvatske.

Suhopoljska KUL. plaža
2025-08-29 11:00 - 2025-08-31 21:00 | Suhopolje
Kulturno zabavna manifestacija za djecu i odrasle. Devetu godinu zaredom družimo se uz knjige i igre, slike i priče :)
Besplatne vođene tematske radionice za djecu, stručni skup za učitelje, izložba.
Uređeni prostor u stilu prave plaže (pijesak, ležaljke,glazba, suncobrani i knjige – na raspolaganju za besplatno korištenje i druženje sa prijateljima i obitelji). Slobodno ponijeti svoje piće i osvježenje.
Na raspolaganju, osim knjiga za čitanje na plaži i stolovi za stolni tenis i viseća kuglana – besplatno.

mogućnost kupnje knjiga po sajamskim cijenama

Otvoreno za posjetitelje sva tri dana od 11-21h
Za posjetitelje besplatno voće i za djecu piće u terminu održavanja radionica (18-19h)

Raspored

Burza malih vlakova i autića
2025-09-06 10:00 - 17:00 | Virovitica
Na šetnici ispred Gimnazije Petra Preradovića u Virovitici, u subotu, 6. rujna, od 10 do 17 sati, održat će se 18. Burza malih vlakova i autića.
Kako i svake godine uz sajam malih autića i vlakova, organizirat će se i utrka s autićima na daljinsko upravljanje s početkom u 11.30 sati. Utrka će se održati u četiri kategorije: djeca do 6 godina, djeca od 7 do 10 godina i djeca od 11 do 15 godina.
U sklopu 17. Burze malih vlakova i autića održat će se prodaja i razmjena igračaka.
Također, HŽPP osigurava 40 posto popusta na povratnu kartu ako na događaj dolazite vlakom.
Više detalja možete pronaći OVDJE.

Klinci u Parku
2025-09-13 10:00 - 14:00 | Virovitica
U sklopu manifestacije “Put šarana outdoor weekend” te u organizaciji Biciklističkog kluba BOR, u subotu, 13. rujna, na šetnici ispred Gimnazije Petra Preradovića u Virovitici bit će održana dječja utrka u disciplinama biciklizma i trčanja pod nazivom “Klinci u parku”.
Cilj je i ove godine animirati djecu i građane na vožnju biciklom i trčanje kroz dječju utrku u suradnji s Atletskim klubom Virovitica.
Na kratkoj, označenoj stazi, djeca od predškolske dobi pa do osmog razreda, raspoređena prema godinama starosti, moći će se iskušati u biciklističkoj utrci. Prijave startaju na dan utrke u 09:00 sati, a početak iste je u 10:00 sati.
Ova sportska manifestacija, koja uključuje biciklističke i trkačke utrke za djecu i mladež, okupila je prošle godine više od stotinu natjecatelja, a organizator, Biciklistički klub BOR, nada se ove godine lijepom i sunčanom vremenu te još većem broju sudionika.

STEAM radionice za predškolce – Subota, 20. rujna 2025. od 10 sati
2025-09-16 08:00 - 17:00
Radionica namijenjena djeci od 4 do 11 godina. Na radionicama koristimo robote prikladne dobi djece.
Radionice će se održati u dva termina – U 10 sati za predškolce i u 11 sati za niže razrede osnovne škole.
Prijavite dijete u termin – https://docs.google.com/forms/d/e/1FAIpQLSfG_x-Mr7ojghFxsvnTtpQHFJXmnnpmMnoQMhumNTw2JQsm3A/viewform?usp=sf_link

Likovne radionice za djecu: Kabinet kreativnih čudesa
2025-09-17 18:00 - 2026-06-10 19:30 | Virovitica
Pozivamo svu djecu zaljubljenike u likovni izričaj da se pridruže na našim likovnim radionicama pod nazivom Kabinet kreativnih čudesa.
Polaznici će se kroz različite likovne zadatke i tematske radionice susresti s bogatim spektrom tehnika; od crteža, akrila i akvarela, preko grafičkih i kolažnih metoda, pa sve do trodimenzionalnih radova, maketa i keramičkih oblika. Ono što Kabinet posebno izdvaja i čini ga specifičnim nije samo tehnička raznolikost, već pristup koji potiče razmišljanje, promatranje svijeta i oblikovanje osobnog izraza. Djeca će učila ne samo kako crtati ili slikati, već kako kroz umjetnost govoriti o stvarima koje ih se tiču, a ujedno će provesti slobodno vrijeme u kvalitetnoj izvanškolskoj aktivnosti i time obogatit svoja iskustva. Voditelj likovnih radionica je učitelj likovne kulture s dugogodišnjim iskustvom u radu s djecom.

#BeActive Night i koncert grupe Jonathan
2025-09-27 19:00 - 23:59 | Virovitica
Zdravlje, pravilna prehrana i tjelesna aktivnost temelj su kvalitetnog života, a upravo te vrijednosti okuplja Europski tjedan sporta – projekt koji svake godine provodi Ministarstvo turizma i sporta na inicijativu Europske komisije. Ovogodišnje izdanje, koje se održava od 23. do 30. rujna, posebno je jer slavi desetu obljetnicu promicanja važnosti bavljenja sportom i rekreacijom.
Ove godine, Ministarstvo turizma i sporta za domaćina jubilarnog 10. izdanja Europskog tjedna sporta odabralo je upravo Viroviticu, a središnja događanja biti će – BeActive Night i Sportsko selo.
Službeno otvorenje bit će 23. rujna, dok će tijekom cijelog tjedna sportske zajednice nuditi brojne programe i radionice za građane svih dobnih skupina. Prva velika aktivnost održat će se u subotu, 27. rujna, kada će na virovitičkoj šetnici od 19 sati biti održana BeActive Night manifestacija. Posjetitelje će voditi šest profesionalnih trenera kroz raznolike fitness programe, a između treninga predviđene su i zabavne točke.
Dan kasnije, u nedjelju, 28. rujna, bit će obilježen i Nacionalni dan Sportsko selo. Na jednome mjestu svoje će aktivnosti predstaviti čak 24 sportska kluba s područja Virovitičko-podravske županije, čime će građani imati priliku upoznati bogatu sportsku ponudu i okušati se u različitim disciplinama.

Nacionalni dan sporta: Sportsko selo
2025-09-28 11:00 - 16:00 | Virovitica

Ne propustite učlaniti dijete u knjižničnu Igraonicu
2025-09-30 08:00 - 2025-10-15 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Svi vođeni programi su besplatni uz uvjet da je dijete učlanjeno u Gradsku knjižnicu i čitaonicu Virovitica. Godišnja članarina iznosi 12,00 eura prema Cjeniku usluga
Programi Igraonice zamišljeni su kao edukativno-zabavni, planirani na mjesečnoj i dnevnoj osnovi u kojima su spojeni igra i učenje za što smo osigurali i pripremili ugodan i dobro opremljen prostor. Osmišljeni su za djecu od treće godine pa do polaska u školu.
Igraonica je dobra priprema za školu jer iskustva i znanja koja će djeca steći u druženju s vršnjacima pomoći će im u svladavanju školskog gradiva i snalaženju u školi. Osnova programa je igra obogaćena kreativnim, zabavnim i edukativnim sadržajima u skladu s djetetovim interesima i sklonostima.
Slobodan pristup Igraonici moguć je u radno vrijeme Knjižnice kada nema organiziranih vođenih aktivnosti. Sve vođene aktivnosti namijenjene su djeci od tri godine pa do polaska u školu, osim Male igraonice uz prisustvo roditelja.
Pričaonica – igraonica
Ponedjeljak 16: 00 – 18:00 sati
Ponedjeljci su u našem programu rezervirani za slikovnice, priče, brojalice i bajke. Kroz Igraonicu pričaonicu djeca će na zabavan i poticajan način otkrivati svijet riječi i mašte.
Ciljevi programa su:
• upoznavanje različitih vrsta i tema slikovnica,
• razvijanje svijesti o važnosti čitanja i listanja slikovnica,
• poticanje dječjih spoznaja i pamćenja kroz aktivno slušanje,
• učenje brojalica i kratkih recitacija,
• razvoj govora i bogaćenje rječnika novim pojmovima,
• poticanje mašte i stvaralačkog izražavanja.
Očekuje ih čarobno putovanje kroz priče koje će obogatiti njihovo djetinjstvo i razvijati ljubav prema knjizi i čitanju.
Mala igraonica
Utorak 11:00 – 12:00 sati
Četvrtak 16:00 – 17:30 sati
Mala Igraonica namijenjena je druženju djece do tri godine uz prisutnost roditelja.
Igraonica čuvaonica
Ponedjeljak, srijeda i petak 9:00 – 12:00 sati
Igraonica – čuvaonica zamišljena je kao organizirano čuvanje djece u sklopu sigurnog i ugodnog
prostora u Gradskoj knjižnici i čitaonici Virovitica pod stručnim vodstvom odgojitelja. Aktivnosti
uključuju slobodnu igru, čitanje priča, kreativnu igru i druženje sa vršnjacima.
Cilj Igraonice – čuvaonice je omogućiti djeci kvalitetno organizirano vrijeme, te olakšati roditeljima
svakodnevne obaveze.
Igraonica – maštaonica
Srijeda 16:00 – 18:00 sati
Program je osmišljen s ciljem poticanja dječje mašte, kreativnosti i spoznajnog razvoja.
Kroz raznovrsne aktivnosti djeca će:
• razvijati sposobnost aktivnog slušanja i pamćenja,
• istraživati različite životne uloge,
• sudjelovati u simboličkim igrama,
• učiti o važnosti pravila i dogovora,
• graditi pozitivne stavove prema sebi i drugima.
Očekuje ih maštovito i veselo druženje u kojem će kroz igru učiti i rasti.
Igraonica – stvaraonica
Petak 16:00 – 18:00 sati
Program je namijenjen poticanju kreativnosti i cjelovitog razvoja kroz igru, istraživanje i stvaralaštvo.
Kroz različite aktivnosti djeca će:
• razvijati likovno stvaralaštvo i upoznavati različite likovne tehnike,
• poticati vizualnu i slušnu percepciju,
• učiti uočavati odnose i veze među ljudima
• stjecati iskustva o uzročno – posljedičnim vezama kroz istraživanja i pokuse,
• vježbati pamćenje uz recitacije i pjesmice,
• usvajati osnovne spoznaje o brojevima i količinama,
• razvijati govorne vještine i jasno izražavanje,
• njegovati glazbeno pamćenje i izražavanje kroz pokret, ritam i pjesmu.
Program djeci nudi bogato iskustvo u kojem će učiti, istraživati, stvarati i izražavati se na različite kreativne načine.

Trkom do maturalne
2025-10-04 10:00 | Virovitica
U organizaciji maturanata 4. d razreda Gimnazije Petra Preradovića u Virovitici i Vijeća roditelja, s subotu, 4. listopada, s početkom u 10 sati, organizirana je utka pod nazivom “Trkom do maturalne” kako bi prikupili financijska sredstva za maturalnu večer. Radi se o sportskim te raznim drugim zabavnim aktivnostima za djecu i odrasle.

Ispunite svoju subotu sportskim aktivnostima, zabavom, glazbom i smjehom sudjelovanjem na utrci “Trkom do maturalne”. Svi su dobrodošli!

Prijave se odvijaju online na poveznici:
https://forms.office.com/e/zXvX9muPMf

Svima koji se prijave prije 2. 10. osigurani su startni paketi.

Priče o jeseni
2025-10-04 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Pričaonica i kreativna radionica namijenjena za djecu od 4 do 10 godina.

Dječji tjedan - plišani prijatelj za hrabre osmijehe
2025-10-07 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Djeca Igraonice i Dječjeg vrtića Cvrčak skupljaju plišance koje će darovati Odjelu pedijatrije OB Virovitica

Petar Panova družina - čitateljski klub za najmlađe
2025-10-07 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Nastavljamo s održavanjem čitateljskog kluba u novoj školskoj godini. Svi su dobrodošli.

Dječji tjedan - empatija
2025-10-09 08:30 - 10:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Likovno književna radionica na temu empatija za učenike nižih razreda OŠ I. G. Kovačića Gornje Bazje.

20. Virovitički susret planinara
2025-10-12 08:00 - 20:00 | Sveti Đurađ
Povodom obilježavanja 97 godina organiziranog planinarstva u Virovitici, održat će se jubilarni 20. Virovitički susret planinara.
Manifestacija će se održati u nedjelju, 12. listopada, s početkom u 8:00 sati, kod Mjesnog doma Sveti Đurađ, grad Virovitica.
PLAN I PROGRAM:
– 8:30 do 09:00 – okupljanje planinara, prijava planinarskih društava i planinarski doručak ispred Mjesnog doma
– 9:15 – 9:30 pozdravna riječ domaćina i pripreme za polazak na staze

Virovitički vidici (duža, u trajanju do 4 sata)
Laganini staza (kraća, u trajanju do 2 sata)

– 9:30 – polazak na staze
– 13:30 osiguran ručak i piće (uz donacije)
– od 14:00 – dodjela zahvalnica za sudjelovanje i prigodnih nagrada
Tijekom dana očekuje vas i bogat zabavni i rekreativni program za djecu, mlade i sve koji se tako osjećaju.
BRIŽNI DIONICI SUSRETA:
– da nema lutanja na stazama i šetnici brinu se licencirani vodiči HPD-a „Papuk“, članovi Stanice planinarskih vodiča Slavonija
– za sigurnost na stazama i manifestaciji brine HGSS Stanica Orahovica
– za glazbeni program GLORY DAYS REVIVAL BAND iz Siska
– za igre iznenađenja Društvo za sport i rekreaciju Podgorje uz podršku Saveza sportske rekreacije “Sport za sve” Virovitičko-podravske županije
– za opuštanje i odmor uz knjigu Gradska knjižnica i čitaonica Virovitica i udruga KrEdA
Prijave planinarskih udruga najkasnije do 1. 10. 2025.
Informacije i prijave: Vesnica Matkov, HPD “Papuk”, 091 116 7483, hpdpapuk.vtc@gmail.com, hpd.papuk@hps.hr

Petar Panova družina - čitateljski klub za najmlađe
2025-10-14 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)

Književni susret s Ivanom Guljašević Kuman i predstavljanje slikovnice ‘Mooon ili krava na mjesecu’
2025-10-24 13:00 - 14:00
Autorica će predstaviti slikovnicu ‘Mooon ili krava na mjesecu’.

San žutog lišća - pričaonica i kreativna radionica za djecu od 4 do 9 godina
2025-11-08 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Pričaonica i kreativna radionica na kojoj će djeca poslušati istoimenu priču te slikati jesenje lišće. Radionica će se provoditi u suradnji s Društvom Naša djeca Virovitica.

Priče u pidžami - radionica za predškolce
2025-11-12 16:00 - 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Djeca dolaze u Igraonicu u pidžamama i knjižničari im čitaju priče.

STEAM radionice za djecu od 4 do 11 godina - potrebna prijava
2025-11-15 10:00 - 12:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)

Mali kišni oblak - pričaonica i likovna radionica namijenjena djeci od 4 do 10 godina
2025-11-22 10:00 - 11:00
Pričaonica i likovna radionica na kojoj će se slikati kišobran i crtati kišna kap.

Djeca djeci daruju radost - božićno darivanje i priredba za djecu predškolske dobi i nižih razreda OŠ
2025-11-28 08:00 - 2025-12-12 10:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Tijekom adventa, djeca donose u knjižnicu darove u vidu slatkih paketića ili novih slikovnica. Darovi će biti donirani potrebitima u župni karitas Crkve sv. Roka Virovitica. Uručenje će se izvršiti na božićnoj priredbi koja će se održati 12. 12. u 10sati u Gradskoj knjižnici i čitaonici Virovitica, a na kojoj će svi mali posjetitelji također dobiti slatki darak koji će im predat maleni božićni vilenjaci, odnosno djeca Igraonice.

Stiže zimska čarolija - pričaonica i kreativna radionica za djecu od 4 do 10 godina
2025-11-29 10:00 - 11:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
Pričaonica i kreativna radionica na kojoj će se čitati priče o zimi te izrađivati snježni grad.

Prosinac u gradu: Klizalište
2025-11-29 17:00 - 2026-01-11 22:00 | Virovitica
Vrijeme je da izvadimo kape, rukavice i osmijehe – klizalište se vraća!

Prošle godine bilo je nezaboravno, ove godine očekujemo još više smijeha, zabave i uspomena. Dođite na svečano otvorenje 29.11. u 17 sati i ukližite s nama u adventsku čaroliju Prosinca u gradu.

Klizalište bit će otvoreno od 29.11.2025. do 11.01.2026. radnim danom 16:00 – 22:00 sati, a vikendom i praznicima 9:00 – 22:00 sati.

LEGO božićna avantura na Sjevernom polu: EDUKIDO kreativna radionica za djecu od 3 do 8 godina.
2025-12-03 16:30 - 17:00 | Gradska knjižnica i čitaonica Virovitica, Trg bana Josipa Jelačića 5, Virovitica, Croatia (Local Name: Hrvatska)
LEGO radionica za djecu od 4 do 8 godina. U suradnji s EDUKIDOM, Turističkom zajednicom grada Virovitice, Turističkom zajednicom Virovitičko – podravske županije i Hrvatskom turističkom zajednicom.
